Úradný vestník L 164 , 15/06/1989 S. 0007 - 0008

Fínske špeciálne vydanie: Kapitola 2 Zväzok 7 S. 0052

Švédske špeciálne vydanie: Kapitola 2 Zväzok 7 S. 0052



Nariadenie Komisie (EHS) č. 1676/89 z 13. júna 1989 o zatriedení tovarov do kódov KN 22060093 a 69111000 KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1] v znení nariadenia (EHS) č. 1495/89 [2], najmä na jeho článok 9, keďže, aby sa zabezpečilo jednotné uplatňovanie kombinovanej nomenklatúry, ktorá je prílohou k nariadeniu (EHS) č. 2658/87, je potrebné prijať ustanovenia o tarifnom zatriedení sklenej fľaše s obsahom 0,7 litra ryžového vína (saké), malého porcelánového džbánu a troch malých šálok na pitie, tiež z porcelánu ponúkaných spolu v jednej kazete; keďže do kódu KN 22060093 kombinovanej nomenklatúry, ktorá je prílohou k nariadeniu (EHS) č. 2658/87, patria ostatné nešumivé kvasené nápoje, v nádobách s obsahom 2 litre alebo menším a do kódu KN 69111000 patrí "stolový a kuchynský riad"; keďže vyššie uvedený tovar by sa mohol zatriediť do týchto dvoch kódov; keďže tieto články sa nepovažujú za "tovar ponúkaný v sadách" v zmysle všeobecného pravidla 3 písm. b) na interpretáciu kombinovanej nomenklatúry, pretože nespĺňajú podmienku ustanovenú vo Vysvetlivkách HS, bod X písm.b), ktorú spracovala Rada pre colnú spoluprácu a ktorá sa týka pravidla 3 písm. b), t. j. "nepozostávajú z výrobkov… ponúkaných spolu na uspokojenie konkrétnej potreby…"; keďže správna interpretácia textu uvedeného pravidla 3 b) vedie k záveru, že súčasné používanie príslušných predmetov je nedostatočný dôvod na úvahu o tom, že tento tovar tvorí sadu, mala by sa zahrnúť najmä zmena vedúca k vytvoreniu nového výrobku, alebo pre vykonanie príslušnej činnosti by mala byť podstatná prítomnosť predmetu; keďže združenie príslušných nádob na víno a porcelánových nádob nespĺňa žiadne z uvedených kritérií; keďže ryžové víno už je vo svojej pôvodnej fľaši a používanie príslušných nádob nie je doplnkové ani neuspokojuje konkrétnu potrebu, za týchto okolností by sa príslušné predmety mali zatriediť oddelene; keďže Výbor pre nomenklatúru nepredložil stanovisko v lehote, ktorú stanovil predseda, PRIJALA TOTO NARIADENIE: Článok 1 Sklená fľaša s obsahom 0,7 litra ryžového vína (saké), malý porcelánový džbán a tri malé šálky na pitie, tiež z porcelánu, ponúkané spolu v jednej kazete, by sa mali zatriediť do kombinovanej nomenklatúry takto: - ryžové víno (saké) do kódov KN: 220600 | Ostatné kvasené nápoje (napríklad jablčné, hruškové, medovina): | | — Ostatné: | | — — Nešumivé, v nádobách s obsahom: | 22060093 | — — — Nie väčším ako 2 litre | - porcelánový džbán a tri malé šálky na pitie do kódov KN: 691100 | Stolový riad, kuchynský riad, ostatné predmety do domácnosti a toaletné predmety z porcelánu: | 69111000 | Stolový a kuchynský riad | Článok 2 Toto nariadenie nadobúda účinnosť dvadsiaty prvý deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. júna 1989 Za Komisiu Christiane Scrivener člen Komisie [1] Ú. v. ES 256, 7.9.1987, s. 1. [2] Ú. v. ES 148, 1.6.1989, s. 1. --------------------------------------------------